Tampereen kaupunkiseutu

pienoiskuva|Tampereen kaupunkiseudun kuntayhtymän logo
Tampereen kaupunkiseutu on kahdeksasta kunnasta, Tampereesta ja sen seitsemästä lähikunnasta, koostuva Tampereen kaupunkiseudun kuntayhtymän toiminta-alue. Se sijaitsee Pirkanmaan maakunnassa ja on Suomen pääkaupunkiseudun jälkeen maan toiseksi suurin kaupunkiseutu. Tampereen kaupungin lisäksi kuntayhtymään kuuluvat Kangasala, Lempäälä, Nokia, Orivesi, Pirkkala, Vesilahti ja Ylöjärvi.

Tampereen kaupunkiseudulla asuu noin  henkilöä ja siellä toimii yli 35 000 yritystä. Alue on laajuudeltaan noin 4 550 km².

Tampereen kaupunkiseudun kuntayhtymä organisoi Tampereen kaupunkiseudun kuntien seudullista yhteistyötä. Seutuyhteistyö on Tampereen kaupunkiseudun kuntien päätöksiin perustuvaa yhteistyötä alueen kehittämiseksi. Viimeisin seutustrategia, "Vehreä metropolimme", on hyväksytty seudun kuntien valtuustoissa vuonna 2022. Yhteistyön keskeisiä osa-alueita ovat yhdyskuntarakenteen seudullinen suunnittelu, palvelujen kehittäminen sekä kansainvälistymisen edistäminen. Seudullista elinkeinopolitiikkaa hoitaa Business Tampere Oy.

Tampereen kaupunkiseudun kuntayhtymässä ylintä päätösvaltaa käyttää seutuhallitus, joka johtaa seutuyhteistyön toteutumista ja hyväksyy kuntayhtymän talousarvion. 13-jäsenisen seutuhallituksen tehtävänä on käynnistää yhteistyöhankkeita sekä tehdä esityksiä jäsenkunnille seudullisista ratkaisuista. Seutuhallituksen apuna toimii kuntajohtajakokous, jonka tehtävänä on edistää asioiden käsittelyä kunnissa sekä osallistua niiden valmisteluun. Asioita valmistellaan seututyöryhmissä (maankäyttö, asuminen, liikennejärjestelmä, sivistyspalvelut, kestävä siirtymä sekä seututieto). Työryhmät koostuvat jäsenkuntien asiantuntijoista.

Kuntayhtymä vastaa seutuyhteistyön käytännön valmistelusta. Seututoimistossa työskentelee asiantuntijaryhmä. Kaupunkiseudun kuntayhtymän toiminnan rahoittavat jäsenkunnat.

Suomen ympäristökeskus määrittelee myös saman termin käsittämään taajamarakenteeseen perustuvan Tampereen kaupunkiseudun, joka on hieman pienempi.

 Tampereen kaupunkiseudun kuntayhtymän kunnat 
Vaakuna Kunta Väkiluku() Maa-pinta-ala(km²) Väestön-tiheys(as./km²) Kunnallis-vero() Suomen-kieliset() Ruotsin-kieliset() Muun-kieliset()50px|border|Kangasalan vaakuna Kangasala         %  %   %   %50px|border|Lempäälän vaakuna Lempäälä        %  %   %   %50px|border|Nokian vaakuna Nokia        %  %   %   %50px|border|Oriveden vaakuna Orivesi         %  %   %   %50px|border|Pirkkalan vaakuna Pirkkala         %  %   %   %50px|border|Tampereen vaakuna Tampere         %  %   %   %50px|border|Vesilahden vaakuna Vesilahti         %  %   %   %50px|border|Ylöjärven vaakuna Ylöjärvi         %  %   %   % yhteensä         %  %  %

 Katso myös 
 Pääkaupunkiseutu
 Turun kaupunkiseutu

 Lähteet 

Luokka:Pirkanmaa